17.1.2022
FI
Euroopan unionin virallinen lehti
C 24/19
Pääasian asianosaiset Valittaja: Taxi Horn Tours BV Vastapuolet: gemeente Weert, gemeente Nederweert ja Touringcars VOF
Ennakkoratkaisukysymykset 1) Jos yhteistyössä toimivilla henkilöillä (luonnollisilla ja/tai oikeushenkilöillä) on yhteisyritys (tässä tapauksessa avoimen yhtiön muotoinen), — onko kunkin yhteistyössä toimivan henkilön toimitettava erikseen yhteinen eurooppalainen hankinta-asiakirja vai — onko kunkin yhteistyössä toimivan henkilön ja lisäksi heidän yhteisyrityksensä toimitettava erikseen yhteinen eurooppalainen hankinta-asiakirja vai — tarvitseeko ainoastaan yhteisyrityksen toimittaa yksi yhteinen yksi eurooppalainen hankinta-asiakirja?
2) Vaikuttaako tähän se, — onko yhteisyritys tilapäinen vai muu kuin tilapäinen (pysyvä) — että yhteistyössä toimivat henkilöt ovat itse talouden toimijoita — että yhteistyössä toimivilla henkilöillä on omat yritykset, jotka ovat samanlaisia kuin yhteisyritys tai ainakin toimivat samoilla markkinoilla — että yhteisyritys ei ole oikeushenkilö — että yhteisyrityksellä voi olla varallisuutta (joka on erotettavissa yhtiömiesten varallisuudesta ja johon voidaan kohdistaa perintää) — onko yhteisyritys kansallisen oikeuden mukaan toimivaltainen edustamaan yhteistyössä toimivia henkilöitä vastattaessa yhtenäisen eurooppalaisen hankinta-asiakirjan kysymyksiin — että kansallisen oikeuden mukaan hankintasopimuksesta johtuvista velvoitteista vastaavat juuri avoimen yhtiön yhtiömiehet, jotka ovat yhteisvastuussa näiden velvoitteiden täyttämisestä (eikä vastuussa ole siis itse avoin yhtiö)?
3) Jos useammilla edellä toisessa kysymyksessä luetelluilla tekijöillä on merkitystä, mikä suhde näillä tekijöillä on toisiinsa?
Onko tietyillä tekijöillä muita suurempi tai jopa ratkaiseva merkitys?
4) Pitääkö paikkansa, että kun on kyse yhteisyrityksestä, yhteistyössä toimivalta henkilöltä vaaditaan joka tapauksessa erillinen yhteinen eurooppalainen hankinta-asiakirja, jos hankintasopimuksen toteuttaminen edellyttää (myös) kyseisen henkilön oman yrityksen resurssien (kuten henkilöstön ja tuotantovälineiden) käyttöä?
5) Onko yhteisyrityksen täytettävä tietyt edellytykset, jotta sitä voidaan pitää yhtenä yksittäisenä talouden toimijana?
Jos vastaus on myöntävä, mitä nämä edellytykset ovat?
Ennakkoratkaisupyyntö, jonka Raad van State (Alankomaat) on esittänyt 18.10.2021 – K.R.; muu osapuoli: Staatssecretaris van Justitie en Veiligheid (Asia C-637/21) (2022/C 24/25) Oikeudenkäyntikieli: hollanti Ennakkoratkaisua pyytänyt tuomioistuin Raad van State